stanford-oval/wikipedia huggingface dataset:
ตำบลสามร้อยยอด
การแบ่งเขตการปกครอง > การปกครองส่วนภูมิภาค

ตำบลสามร้อยยอดแบ่งพื้นที่การปกครองออกเป็น 9 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านใหม่ |  | (Ban Mai) |  |  |
| หมู่ 2 |  | บ้านหนองข้าวเหนียว |  | (Ban Nong Khao Niao) |  |  |
| หมู่ 3 |  | บ้านพุใหญ่ |  | (Ban Phu Yai) |  |  |
| หมู่ 4 |  | บ้านพุน้อย |  | (Ban Phu Noi) |  |  |
| หมู่ 5 |  | บ้านหัวตาลแถว |  | (Ban Hua Tan Thaeo) |  |  |
| หมู่ 6 |  | บ้านดอนเตาเหล้า |  | (Ban Don Tao Lao) |  |  |
| หมู่ 7 |  | บ้านหุบตาโคตร |  | (Ban Hup Ta Kot) |  |  |
| หมู่ 8 |  | บ้านบางปู |  | (Ban Bang Pu) |  |  |
| หมู่ 9 |  | บ้านหนองใหญ่ |  | (Ban Nong Yai) |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลสามร้อยยอดมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสามร้อยยอด ครอบคลุมพื้นที่ตำบลสามร้อยยอดทั้งหมด ซึ่งเป็นสภาตำบลสามร้อยยอดที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสามร้อยยอดใน พ.ศ. 2539
ประชากร

พื้นที่ตำบลสามร้อยยอดประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 7,791 คน แบ่งเป็นชาย 3,810 คน หญิง 3,981 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 5 ตำบลในอำเภอสามร้อยยอด
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- |
| พุน้อย | 1,403 | 1,407 | 1,400 | 1,401 | 1,361 | 1,345 | 1,341 |
| พุใหญ่ | 1,201 | 1,188 | 1,180 | 1,159 | 1,151 | 1,157 | 1,150 |
| หนองข้าวเหนียว | 1,184 | 1,177 | 1,176 | 1,155 | 1,132 | 1,121 | 1,114 |
| หัวตาลแถว | 1,055 | 1,072 | 1,051 | 1,062 | 1,075 | 1,054 | 1,053 |
| บางปู | 928 | 933 | 928 | 931 | 932 | 950 | 948 |
| ใหม่ | 638 | 629 | 617 | 607 | 605 | 599 | 599 |
| หนองใหญ่ | 610 | 601 | 594 | 578 | 561 | 563 | 547 |
| ดอนเตาเหล้า | 440 | 436 | 444 | 446 | 444 | 441 | 434 |
| หุบตาโคตร | 332 | 332 | 337 | 341 | 341 | 343 | 341 |
| รวม | 7,791 | 7,775 | 7,727 | 7,680 | 7,602 | 7,573 | 7,527 |
นิวพลอต

| --- | --- |
ภาพวาดสามมิติของทรงรี โดยนิวพลอต

รุ่นทดลอง: ผ่าน CVS 
 
ที่เก็บข้อมูล:  sf.net/p/gnuplot/gnuplot-main/  
ภาษาที่เขียน: C
แพลตฟอร์ม: ข้ามแพลตฟอร์ม
ประเภท: พลอตกราฟ
สัญญาอนุญาต: สัญญาอนุญาตเฉพาะตัว
เว็บไซต์: gnuplot.info
นิวพลอต  (gnuplot) เป็นซอฟต์แวร์ฟรีที่ใช้ในการวาดกราฟ โดยรับคำสั่งจากหน้าจอใช้แบบข้อความ หรือจากคอมมานด์ไลน์ ผู้ใช้สามารถพิมพ์ฟังก์ชันคณิตศาสตร์ลงไปและโปรแกรมจะแสดงกราฟให้ทันที และยังมีลูกเล่นในการจัดปรับเปลี่ยนรูปกราฟได้อีกมาก โปรแกรมดังกล่าวใช้ได้บนคอมพิวเตอร์และระบบปฏิบัติการส่วนใหญ่ (ลีนุกซ์, ยูนิกซ์, ไมโครซอฟท์วินโดวส์, แมคโอเอสเท็น)
นิวพลอตสามารถวาดผลลัพธ์ออกหน้าจอได้ทันที หรือวาดลงแฟ้มกราฟิกหลายชนิด ซึ่งรวมถึง PNG, EPS, SVG, JPEG และอีกมาก มันสามารถสร้างโค้ด LaTeX สำหรับใช้ในโปรแกรมจัดหน้าเอกสาร LaTeX ได้ทันทีอีกด้วย
gnuplot ถูกใช้เป็นโปรแกรมพลอตสำหรับโปรแกรม GNU Octave, แม็กซิมา และ gretl และเราสามารถใช้มันได้จากภาษาสคริปต์ต่าง ๆ เช่น ภาษาเพิร์ล (ผ่าน CPAN) , ภาษาไพทอน (ผ่าน Gnuplot-py และ SAGE) , ภาษารูบี (ผ่าน rgnuplot) และ Smalltalk (Squeak และ GNU Smalltalk). นิวพลอตเขียนด้วยภาษาซี
ตัวอย่างคำสั่ง

ในกรณีวาดกราฟ  y=sin(x) นั้นจะใช้คำสั่ง:
plot sin (x)
สัญญาอนุญาต

ชื่อของโปรแกรมนิวพลอต (gnuplot) แม้จะสะกดคล้ายกับโครงการกนู แต่นิวพลอตก็ไม่ได้เกี่ยวข้องกับโครงการกนูแต่อย่างใด รวมทั้งไม่ได้ใช้สัญญาอนุญาตสาธารณะทั่วไปของกนูอีกด้วย  อย่างไรก็ตามโปรแกรมของโครงการกนูบางตัวนั้นใช้งานนิวพลอต เพื่อแสดงความแตกต่างให้ชัดเจนออกจากโปรแกรมในโครงกนู ชื่อนิวพลอตจึงเลือกใช้ตัวอักษรพิมพ์เล็ก (gnuplot)
ชื่อของโปรแกรมนี้ในตอนแรกถูกเลือกเพื่อให้แตกต่างจากโปรแกรมที่ชื่อ “newplot” และเป็นการพบกันครึ่งทางระหว่างชื่อ 
“llamaplot” และ “nplot”
โปรแกรมดังกล่าวแจกจ่ายภายใต้สัญญาอนุญาตที่อนุญาตให้ทำสำเนาและแก้ไขซอร์สโค้ดได้ อย่างไรก็ตามการแจกจ่ายรุ่นที่ถูกแก้ไขนั้น อนุญาตให้แจกจ่ายได้ในรูปแบบของแพตช์เท่านั้น (ไม่อนุญาตให้แจกจ่ายโปรแกรมที่ถูกแก้ไขตัวเต็ม)
แหล่งข้อมูลอื่น

เว็บไซต์ของ นิวพลอต
ตะปู

บทความนี้เกี่ยวกับอุปกรณ์ก่อสร้าง สำหรับเกาะ ดูที่ เกาะตาปู
ตะปู.
ตะปู เป็นอุปกรณ์ที่ทำมาจากโลหะ มีลักษณะแข็ง ปลายแหลม รูปร่างคล้ายเข็ม ตะปูส่วนมากทำมาจากเหล็ก มักใช้สำหรับการยึด ตรึง หรือเพื่อติดวัตถุชนิดต่าง ๆ ในงานไม้ งานก่อสร้าง และงานวิศวกรรม ตะปูมักถูกใช้งานร่วมกับค้อน โดยใช้ค้อนในการตีหรือตอกเพื่อดันตะปูให้ผ่านเข้าไปในวัตถุที่ต้องการ จะขาดอย่างใดอย่างหนึ่งไม่ได้.
ประวัติ

ประวัติของตะปูประกอบด้วย 3ช่วงด้วยกันคือ
ช่วงที่ตะปูทำด้วยมือ(การตีขึ้นรูป) (ช่วงประมาณก่อนคริสตกาล ถึง ประมาณ ค.ศ. 1800)
ช่วงที่ตะปูทำด้วยการตัด (ช่วงประมาณ ค.ศ. 1800 - ค.ศ. 1900)
ช่วงที่ตะปูทำจากเส้นลวด (เครื่องจักร) (ช่วงประมาณ ค.ศ. 1900 จนถึงปัจจุบัน)
ประวัติ > ช่วงที่ตะปูทำด้วยมือ(การตีขึ้นรูป)

ตะปูอาจเกิดขึ้นตั้งแต่ช่วงยุคอียิปต์โบราณ โดยมีหลักฐานการค้นพบตะปูที่ทำด้วยสำริดอายุประมาณ 3400ปีก่อนคริสตกาล ถัดมาในยุคโรมันโบราณ ในคัมภีร์ไบเบิล ได้มีการบันทึกเกี่ยวกับการนำตะปูมาใช้โดยกษัตริย์เดวิดเพื่อสร้างวิหารโซโลมอน จนกระทั่งถึงช่วงประมาณ ค.ศ. 1800 ตะปูยังคงทำด้วยมือด้วยช่างทำตะปู
ประวัติ > ช่วงที่ตะปูทำด้วยการตัด

จากในช่วงอดีต ตะปูได้ถูกประดิษฐ์ขึ้นมาด้วยมือ ทำให้ตะปูประดิษฐ์ได้ช้า มีจำนวนน้อยและราคาแพง ในช่วงปี ค.ศ. 1790 ถึง ค.ศ. 1820 ประเทศอังกฤษและอเมริกาได้พัฒนาเครื่องจักรสำหรับผลิตตะปูเพื่อเพิ่มความเร็วในการผลิต โดยการตัดแท่งเหล็กและดัดหัวตะปูไปพร้อมๆกัน
ประวัติ > ช่วงที่ตะปูทำจากเส้นลวด (เครื่องจักร)

ในช่วงปี ค.ศ. 1880 ถึง ค.ศ. 1910 การผลิตตะปูได้ปรับเปลี่ยนให้ผลิตขึ้นจากขดลวด และขั้นตอนการผลิตตะปูได้ถูกพัฒนาจนเครื่องจักรสามารถผลิตได้เองอัตโนมัติ ทำให้สามารถผลิตได้มากและราคาไม่แพงอีกต่อไป
คิม จง-ฮย็อน

| คิม จง-ฮย็อน |
| --- | --- |
จงฮย็อนที่งานเอสเอ็มทาวน์ไลฟ์ในเดือนกรกฎาคม ค.ศ. 2017
เกิด: 8 เมษายน ค.ศ. 1990(1990-04-08) โซล เกาหลีใต้
เสียชีวิต: 18 ธันวาคม ค.ศ. 2017(2017-12-18) (27 ปี) โซล เกาหลีใต้
สาเหตุเสียชีวิต: อัตวินิบาตกรรม ด้วยภาวะเป็นพิษคาร์บอนมอนอกไซด์
อาชีพ: นักร้อง-นักแต่งเพลง นักจัดรายการวิทยุ นักเขียน
อาชีพทางดนตรี
แนวเพลง: เคป็อป อาร์แอนด์บี
เครื่องดนตรี: เสียงร้อง
ช่วงปี: 2008–2017
ค่ายเพลง: เอสเอ็ม
อดีตสมาชิก: ชายนี เอสเอ็มทาวน์ เอสเอ็มเดอะบัลลาด
 นักดนตรี

ชื่อเกาหลี
ฮันกึล: 김종현
ฮันจา: 金鐘鉉
อาร์อาร์: Gim Jong-hyeon 
เอ็มอาร์: Kim Chonghyŏn 
 
ลายมือชื่อ

คิม จง-ฮย็อน (8 เมษายน ค.ศ. 1990 – 18 ธันวาคม ค.ศ. 2017) รู้จักกันในชื่อที่ใช้ในวงการคือ จงฮย็อน เป็นนักร้องและนักแต่งเพลงชาวเกาหลีใต้ นักจัดรายการวิทยุ และนักเขียน เขาเป็นหนึ่งในสมาชิกและนักร้องเสียงหลักของวงบอยแบนด์เกาหลีใต้ ชายนี ที่ได้เข้าร่วมกับโปรเจกต์กลุ่มนักร้องเอสเอ็มเดอะบัลลาด และยังได้เดบิวต์เป็นศิลปินเดี่ยวภายใต้ค่ายเอสเอ็มเอนเตอร์เทนเมนต์
อาชีพ > ค.ศ. 2008–2014: การเริ่มต้นอาชีพในวงการบันเทิง

บทความหลัก: ชายนี และ เอสเอ็มเดอะบัลลาด
คิม จง-ฮย็อน เคยมีวงดนตรีแนวฟังก์กับเพื่อนสมัยเรียนตอนเด็ก ๆ โดยเขามีหน้าที่ในวงคือร้องคอรัสและเล่นเบสให้กับวง ในช่วงนั้นเองความสนใจในเรื่องดนตรีทำให้เขาลงทุนเก็บเงินค่าขนมเพื่อไปซื้อกีตาร์และแอบไปทดสอบความสามารถอย่างลับ ๆ โดยช่วงแรก ๆ นั้นคุณพ่อและคุณแม่ของเขาต่อต้านทางเลือกนี้ของจงฮย็อนเป็นอย่างมาก แต่สุดท้ายแล้วทั้งสองก็ยอมรับในความสามารถของลูกชาย และได้สนับสนุนความฝันของจงฮย็อนโดยการให้เขาได้ย้ายไปเรียนที่โรงเรียนทางดนตรีโดยเฉพาะ
เมื่อมีโอกาสไปออกงานประกวดวงดนตรีของโรงเรียนที่กรุงโซล จง-ฮย็อน ก็ได้รับการแคสต์ให้เข้าสังกัดค่ายเอสเอ็มเอนเตอร์เทนเมนต์ เขามีความมุ่งมั่นที่อยากจะเป็นนักแต่งเพลงและมีเป้าหมายที่จะเป็นศิลปินที่ประสบความสำเร็จทางด้านดนตรีเป็นอย่างมาก ก่อนเปิดตัวเจ้าตัวเคยร่วมร้องเพลง “Wrongly Given Love” ในอัลบั้มเพลงภาษาจีนของอดีตรุ่นพี่ในค่ายเดียวกันอย่างจาง ลี่อิ่น
หลังจากใช้ชีวิตเป็นเด็กฝึกในค่ายอยู่ตั้งแต่อายุ 13 ปี จงฮย็อนได้เข้ามาเป็นหนึ่งในสมาชิกของวงเคป็อปชื่อดังอย่าง ชายนี (SHINee) ซึ่งมีสมาชิกอยู่ทั้งหมด 5 คน ได้แก่ จงฮย็อน, อนยู, คีย์, มินโฮ และแทมิน พวกเขาได้รับการเปิดตัวเป็นศิลปินใหม่ของค่ายเมื่อวันที่ 25 พฤษภาคม ในปี ค.ศ. 2008 ด้วยเพลงโปรโมตที่มีเนื้อหาน่ารักสมวัยอย่างเพลง “Replay“ ที่ถูกปล่อยสู่สายตาสาธารณชนในวันที่ 23 พฤษภาคมภายในปีเดียวกัน หลังจากได้เดบิวต์ในนามวงชายนีแล้ว จงฮย็อนได้มีส่วนร่วมในการเขียนเนื้อร้องและทำนองเพลงมากมาย หากพูดถึงอุตสาหกรรมบันเทิงของเกาหลีที่มีศิลปินและกลุ่มนักร้องไอดอลเพิ่มขึ้นอย่างนับไม่ถ้วนตั้งแต่ช่วงแรกที่ชายนีเดบิวต์จนถึงปัจจุบันแล้วนั้นก็ถือได้ว่า จงฮย็อน คือศิลปินที่มีความสามารถในด้านดนตรีรอบด้านและได้รับการยอมรับจากคนมากมาย เป็นกำลังหลักสำคัญให้กับวงจนประสบความสำเร็จ
ชีวิตส่วนตัว > การศึกษา

โรงเรียนประถมศึกษาชังชิน (จบการศึกษา)
โรงเรียนมัธยมศึกษาตอนต้นทงซ็อง (จบการศึกษา)
โรงเรียนมัธยมดนตรีศึกษาแห่งโซล (โรงเรียนทางเลือก)
สอบวัดความสามารถทางวิชาการของโรงเรียนมัธยมปลาย (ผ่าน)
มหาวิทยาลัยช็องอุน ภาควิชาดนตรีปฏิบัติ (สำเร็จในหลักสูตรระดับปริญญาตรี)
มหาวิทยาลัยมย็องจี เอกภาพยนตร์และมิวสิคัล (สำเร็จในหลักสูตรระดับปริญญาโท วิทยานิพนธ์: วิจัยการสร้างโชว์ในศิลปะการแสดง - มิวสิคัลและการจัดคอนเสิร์ต)
มหาวิทยาลัยมย็องจี เอกภาพยนตร์และมิวสิคัล (ก่อนเสียชีวิตอยู่ในระหว่างการเข้ารับการศึกษาในระดับปริญญาเอก)
ชีวิตส่วนตัว > เหตุการณ์ต่าง ๆ

จงฮย็อนออกจากโรงเรียนตอนเทียบชั้นได้เกรด 10 หรือ มัธยมปลายปีที่ 4 เพื่อทำตามความฝันและย้ายเข้าไปเรียนในโรงเรียนทางเลือกที่สอนศาสตร์ทางด้านดนตรีโดยเฉพาะ
ในวันที่ 20 ตุลาคม ค.ศ. 2010 จงฮย็อนและนักแสดงสาว ชิน เซ-คย็อง ถูกสื่อพบเห็นในขณะที่กำลังออกเดตกันในที่สาธารณะ โดยมีภาพบางส่วนของทั้งคู่ได้ถูกปล่อยออกมา ทางบริษัทของทั้งสองคนได้ออกมายืนยืนในความสัมพันธ์ของทั้งคู่ว่าที่กำลังคบหาดูใจกันอยู่นั้นเป็นความจริงในวันที่ 26 ตุลาคม หลังจากระยะเวลา 9 เดือนที่คบหากัน จงฮย็อน และ ชิน เซ-คย็อง ก็ได้เลิกรากันในที่สุด ทั้งคู่ได้ลดสถานะเหลือเพียงเพื่อนที่ดีต่อกันด้วยเหตุผลที่ว่าตารางงานและเวลาของทั้งสองคนนั้นไม่ตรงกัน ข่าวการเลิกราของจงฮย็อน และ ชิน เซ-คย็อง ถูกปล่อยมาในเดือนมิถุนายน ปี 2011[ต้องการแหล่งอ้างอิงดีกว่านี้]
ในวันที่ 1 เมษายน ค.ศ. 2013 จงฮย็อนได้ประสบอุบัติเหตุทางรถยนต์และบาดเจ็บบริเวณจมูก[ต้องการแหล่งอ้างอิงดีกว่านี้] ทางค่ายเอสเอ็มเอนเตอร์เทนเมนต์ได้ออกมาแจ้งว่าเขาต้องเข้ารับการผ่าตัดเพื่อรักษาตัวจากอุบัติเหตุครั้งนั้น และเนื่องด้วยภายในตอนนั้นเองชายนีกำลังอยู่ในช่วงโปรโมตเพลงจากอัลบั้มเต็มชุดที่ 3 คือเพลง 'Why So Serious' ทำให้จงฮย็อนต้องพักฟื้นโดยที่ไม่ได้เข้าไปเป็นส่วนหนึ่งในการโปรโมตรวมถึงยังพลาดการถ่ายทำเอ็มวีเพลงอีกด้วย แต่อย่างไรก็ดีจงฮย็อนได้กลับเข้ามาร่วมแสดงบนเวทีในรายการเพลงร่วมกับสมาชิกคนอื่น ๆ อีกครั้งในสัปดาห์สุดท้ายของการโปรโมต[ต้องการแหล่งอ้างอิงดีกว่านี้]
ในเดือนธันวาคม ค.ศ. 2013 นั้นมีเหตุการณ์การประท้วงเพื่อมุ่งเน้นเกี่ยวกับความไม่เสมอภาคทางเพศในสังคมของเกาหลีใต้ จงฮย็อนได้เปลี่ยนรูปประจำตัวบัญชีทวิตเตอร์ส่วนตัวของเขาเป็นรูปข้อความที่ถูกเขียนขึ้นด้วยลายมือโดยผู้ประท้วงที่เป็นนักศึกษามหาวิทยาลัยซึ่งเป็นไบเซ็กชวลหรือกลุ่มคนรักร่วมเพศ ข้อความนั้นแสดงถึงความรัดกุมทางวัฒนธรรมของประเทศเกาหลีใต้ที่สร้างบรรทัดฐานทางสังคม กีดกัน และเลือกปฏิบัติต่อกลุ่มบุคคลที่มีความหลากหลายทางเพศ จงฮย็อนได้ให้กำลังใจกลุ่มคนเหล่านี้ เขาส่งข้อความไปขอบคุณนักศึกษาคนนั้นที่ออกมาเป็นเสียงแทนให้ใครหลาย ๆ คน และได้กล่าวอีกว่า "ความแตกต่างไม่ได้หมายความว่ามันเป็นสิ่งที่ผิด"[ต้องการแหล่งอ้างอิงดีกว่านี้] การเลือกที่จะเข้าไปมีส่วนร่วมแสดงความคิดเห็นของจงฮย็อนในครั้งนี้ได้รับผลตอบรับจากสาธารณะในทั้งแง่บวกและแง่ลบ
การเสียชีวิต

ในเดือนธันวาคม ค.ศ. 2017 ได้มีรายงานว่าจงฮย็อนได้เช่าอะพาร์ตเมนต์ห้องหนึ่งในแขวงช็องดัม เขตคังนัม ในกรุงโซลเป็นจำนวนสองวันด้วยกัน เขาได้เช็คอินเข้าห้องพักในเวลาเที่ยงตรงตามเวลาท้องถิ่นประเทศเกาหลีใต้ ในวันที่ 18 ธันวาคม ค.ศ. 2017 และภายในวันเดียวกันนั้นเองเวลา 16:42 น. พี่สาวแท้ ๆ ของจงฮย็อน คิม โซ-ดัม ได้ติดต่อสายด่วนเหตุฉุกเฉินเพราะคิดว่าจงฮย็อนได้คิดฆ่าตัวตาย เนื่องจากเธอได้รับข้อความจากน้องชายของเธอผ่านแอปพลิเคชันแชต คาคาโอทอล์ก โดยเนื้อความบางส่วนนั้นได้มีเนื้อหาทำนองว่า "ลาครั้งสุดท้าย" และ "บอกสิว่าผมทำดีแล้ว" จงฮย็อนถูกพบเห็นครั้งสุดท้ายในร้านสะดวกซื้อบริเวณใกล้เคียงอะพาร์ตเมนต์ที่เขาเช่า
ร่างของจงฮย็อนถูกพบโดยเจ้าหน้าที่ฉุกเฉินในสภาพหมดสติ เวลาประมาณ 18:10 น. ในอะพาร์ตเมนต์ที่เขาเช่าชั่วคราว เขาถูกนำตัวส่งที่โรงพยาบาลของมหาวิทยาลัยค็อนกุกซึ่งอยู่ใกล้ที่สุดในภาวะหัวใจหยุดเต้น จงฮย็อนได้รับการ CPR ฉุกเฉินโดยทันที  แต่อย่างไรก็ตามการช่วยฟื้นคืนชีพนั้นล้มเหลว จงฮย็อนได้ถูกประกาศว่าเสียชีวิตที่โรงพยาบาลเวลาโดยประมาณ 18:32 น. ด้วยอายุตามสากลคือ 27 ปี จากการสืบสวนเชื่อว่าจงฮย็อนได้เสียชีวิตลงจากการสูดดมควันพิษเข้าปอดเป็นจำนวนมากเกินไป เนื่องจากทีมกู้ภัยได้ค้นพบก้อนถ่านถูกเผาอยู่ในกระทะขณะที่เข้าไปถึงอะพาร์ตเมนต์ที่จงฮย็อนอยู่ ตำรวจได้ออกมาแถลงว่าจะไม่มีการชันสูตรศพ โดยการตัดสินใจนี้เป็นไปตามความต้องการของครอบครัวของจงฮย็อนเอง รวมถึงได้ประกาศสาเหตุการเสียชีวิตของจงฮย็อนว่ามีความเป็นไปได้ที่จะตั้งใจฆ่าตัวตาย
การจากไปของจงฮย็อนถูกเชื่อมโยงกับโรคซึมเศร้าโดยสื่อสาธารณะและข้อมูลในอดีตต่าง ๆ มากมาย ภายหลังจากการเสียชีวิตของเขา นักร้องชาวเกาหลีใต้ที่ชื่อว่า Nine9 จากวง Dear Cloud ซึ่งเป็นเพื่อนสนิทของจงฮย็อน ได้โพสต์ถึงจงฮย็อนลงบนบัญชีอินสตาแกรมส่วนตัวรวมถึงได้เปิดเผยจดหมายจากจงฮย็อนที่คาดว่าจะเป็นจดหมายลาครั้งสุดท้ายของเขา ซึ่งถูกส่งให้เธอราว ๆ สองถึงสามวันก่อนการแสดงคอนเสิร์ตเดี่ยวของจงฮย็อนในวันที่ 9 ธันวาคม ข้อความภายในจดหมายกล่าวโดยสรุปนั้นมีเนื้อหาเกี่ยวกับ การ "ถูกกลืนกิน" โดยความหดหู่จากโรคซึมเศร้า การรักษาที่ไม่เห็นผลและไม่ได้รับการปฏิบัติอย่างจริงจังภายในสังคม รวมถึงความทรมานของเขาในขณะที่ตนเองมีสถานะเป็นบุคคลที่มีชื่อเสียง Nine9 เปิดเผยว่าเธอกังวลกับข้อความที่ได้รับมาก ทางต้นสังกัดของเธอเองก็ได้แนะนำให้พยายามคอยติดต่อกับจงฮย็อนไว้ เธอพยายามที่จะช่วยเขาแล้ว แต่ทั้งหมดนี้เองการจากไปของจงฮย็อนก็เกิดเพียงจากการสะสมมาเป็นระยะเวลานานซึ่งไม่ได้รับการปกป้อง และเป็นความล่าช้าของการช่วยเหลือเท่านั้น
ในวันที่ 21 ธันวาคม วันสุดท้ายตามประเพณีของการจัดงานศพตามวัฒนธรรมเกาหลี หลังจากที่มีคนดังในวงการและแฟนคลับจำนวนมากเข้าร่วมไว้อาลัย ร่างของจงฮย็อนถูกย้ายจากโรงพยาบาลไปจัดงานตามประเพณีแบบส่วนตัวโดยสงวนแค่สมาชิกครอบครัวและคนสนิทเท่านั้นที่สามารถเข้าร่วมได้ รวมถึงมีการรายงานว่าร่างของจงฮย็อนได้ถูกนำฝังในสถานที่ซึ่งไม่ถูกเปิดเผย
เหตุการณ์หลังความสูญเสีย

หลังจากจงฮย็อนได้เสียชีวิตลงชื่อของเขาได้ขึ้นอันดับค้นหาสูงสุดในทวิตเตอร์ พร้อมทั้งแฮชแท็กเช่น "#StayStrongShawols" (เป็นการให้กำลังใจแฟนคลับของวงชายนี) และ "#YouDidWellJonghyun." (เพื่อขอบคุณจงฮย็อนที่ทำงานหนักเสมอมา) การจากไปของเขารวมถึงกรณีของโรคซึมเศร้าได้ถูกยกขึ้นเป็นกรณีตัวอย่างที่สะท้อนให้เห็นถึงความกดดันการแข่งขันภายในอุตสาหกรรมเพลงและการทำธุรกิจของประเทศเกาหลีใต้
เพลงของจงฮย็อน "Lonely" ได้ขึ้นเป็นอันดับต้น ๆ บนชาร์ตเพลงรวมถึงยอดดาวน์โหลดต่าง ๆ เองก็เพิ่มขึ้นทันทีอย่างมหาศาลได้อย่างไม่ยากลำบากนัก เพลงของเขาได้กลับเข้าสู่กระแสและทะยานขึ้นอันดับ 1 บนชาร์ตเพลงแห่งชาติ แกออน เช่นเดียวกับผลงานอัลบั้มชุดของเขา Story Op.2 ก็ได้ขึ้นมาอยู่บนอันดับที่ 7 บนชาร์ตยอดขายอัลบั้มด้วยเช่นกัน อัลบั้มเดี่ยวชุดแรกของเขา She Is อยู่ในอันดับที่ 4 ผลงานของเขาได้เข้าสู่ชาร์ตบิลบอร์ด ชาร์ตเพลงระดับโลกในอันดับดิจิทัลที่ 6 และอันดับที่ 5 ในชาร์ตดิจิทัลอัลบั้มได้อย่างน่าใจหาย
ทางสถานีโทรทัศน์เกาหลีใต้ JTBC มีกำหนดที่จะฉาย Night Goblin รายการที่จงฮย็อนได้เข้าร่วมไว้ก่อนเสียชีวิตในวันที่ 24 ธันวาคม 2017 อย่างไรก็ดีทางสถานีก็ได้ตัดสินใจที่จะยกเลิกและไม่ทำการเผยแพร่เทปออนแอร์นั้นออกไป เช่นกันกับเครือรายการวิทยุของสถานี บริษัทกระจายเสียงและแพร่ภาพมุนฮวา พูรึนบัม ได้มีแผนกำหนดวันที่จะเปิดเทปบันทึกย้อนหลังระหว่างที่จงฮย็อนได้ดำรงหน้าที่ดีเจทั้งหมดเพื่อเป็นการไว้อาลัยแด่เขาในวันที่ 21 ธันวาคม แต่จากการพิจารณาอย่างถี่ถ้วนแล้วสุดท้ายก็ต้องยกเลิกไปด้วยเหตุผลที่เป็นไปได้ว่าอาจจะเกิดผลกระทบตามมาหากเปิดเทปบันทึกย้อนหลังที่มีเสียงของไอดอลหนุ่มออกไป หากทำเช่นนั้นอาจจะไปกระทบกระเทือนจิตใจของใครมากมายได้
เดิมทีวงชายนี่มีกำหนดจัดคอนเสิร์ตการกลับมาครั้งใหญ่เพื่อฉลองครบรอบ 10 ปีที่ประเทศญี่ปุ่นในเดือนกุมภาพันธ์ ค.ศ. 2018 แต่หลังเกิดเหตุไม่คาดฝันนี้ทำให้จำเป็นต้องเลื่อนกำหนดการออกไปด้วยสภาพจิตใจที่ได้รับผลกระทบอย่างสาหัสของสมาชิกร่วมวง แต่อย่างไรก็ดีภายหลังการฟื้นฟูสภาพจิตใจสมาชิกที่เหลืออีก 4 คน พวกเขาได้ออกมาบอกว่าต้องการที่จะสานต่อแผนการเดิมโดยที่จะระลึกและจดจำจงฮย็อนไว้ตลอดไป
ในวันที่ 30 ธันวาคม ค.ศ. 2017 ชื่อของจงฮย็อนได้ขึ้นท็อป 50 อันดับโซเชียลของบิลบอร์ดเป็นครั้งแรกในลำดับที่ 2 ด้วยผลการค้นหาผ่านทางเว็บไซต์วิกิพีเดีย ด้วยยอดการค้นห้าทั่วโลกกว่า 425,000 ครั้ง ถือว่าเป็นยอดชมที่เพิ่มขึ้นถึง 17,974 เปอร์เซนต์เลยทีเดียว
เหตุการณ์หลังความสูญเสีย > การระลึกถึง

บริษัทเพลงยักษ์ใหญ่ผู้มีส่วนเกี่ยวข้องในอุตสาหกรรมไอดอล คนที่มีชื่อเสียงในวงการรวมถึงนักดนตรีผู้มีชื่อเสียงมากมายได้เข้าร่วมไว้อาลัยให้กับการจากไปครั้งนี้ของจงฮย็อน ศิลปินกลุ่มสังกัดเดียวกันไม่ว่าจะเป็นรุ่นน้องวงเอ็กโซ, รุ่นพี่วงทงบังชินกี, แทย็อนแห่งวงโซนยอชีแด ต่างก็ได้แสดงความเสียใจอย่างสุดซึ้งรวมถึงยังได้ฝากข้อความไว้อาลัยแก่จงฮย็อนภายในคอนเสิร์ตเดี่ยวของพวกเขาเองด้วยเช่นกัน
ทางค่ายเอสเอ็มเอนเตอร์เทนเมนต์ได้ปล่อยเพลงและคลิปภาพบันทึกการแสดงสดย้อนหลัง เพลง "Dear My Family" ที่ร่วมขับร้องโดยศิลปินภายในค่ายพร้อมทั้งจงฮย็อนเองเพื่อเป็นการไว้อาลัยให้แก่เขา โดยยอดขายจากเพลงนี้นั้นก็ได้รับการนำไปบริจาคเพื่อการกุศลด้วยเช่นกัน และนอกจากนี้ทางบริษัทก็ยังได้จัดสร้างอนุสรณ์รำลึกชั่วคราวเพื่อเป็นการไว้อาลัยและเพื่อเปิดให้บุคคลภายนอกได้มีโอกาสได้เข้าไปทำความเคารพจงฮย็อนได้ที่พื้นที่จัดงานแสดงในห้าง COEX SM Atrium ภายในช่วงต้นปี ค.ศ. 2018
ในช่วงงานแสดงพิเศษส่งท้ายปีของประเทศเกาหลีใต้ในปี ค.ศ. 2017 ศิลปินภายใต้สังกัดเอสเอ็มเอนเตอร์เทนเมนต์ ไม่ว่าจะเป็น เอ็กโซ, เรดเวลเวต, ซูเปอร์จูเนียร์, เอ็นซีที 127 รวมถึงศิลปินนอกสังกัดอื่นอย่างวงก็อตเซเวน จากค่ายเจวายพีเอนเตอร์เทนเมนต์ ได้ติดโบสีดำที่มีตัวอักษรสีเพิร์ลอควาปักคำว่า "R.I.P. JH" ไว้ที่หน้าอกระหว่างการขึ้นแสดงบนเวทีต่าง ๆ เพื่อแสดงความเคารพและไว้อาลัยให้แก่การจากไปของจงฮย็อน
ทรัพย์สินทางปัญญา

จงฮย็อนเป็นศิลปินคนแรกจากค่ายเพลงเอสเอ็มเอนเตอร์เทนเมนต์ (บริษัทแนวหน้าในอุตสาหกรรมเพลงเกาหลีใต้) ที่มีโอกาสได้แสดงความสามารถทางด้านดนตรีและได้ครอบครองลิขสิทธิ์จากความสามารถมากมายไม่ว่าจะทางด้านการเขียนเพลง, การประพันธ์ต่าง ๆ หรือแม้แต่การได้เข้าไปเป็นส่วนหนึ่งในการผลิตอัลบั้มเพลงด้วยตนเอง ซึ่งโดยปกตินั้นบริษัทเอสเอ็มเอนเตอร์เทนเมนต์จะมีมาตรฐานในค่ายสูง เน้นการผลิตผลงานที่เคร่งครัดในแผน และค่อนข้างจำกัดในเรื่องของการมอบสิทธิให้แก่ศิลปินในสังกัดของตนได้ผลิตผลงานเองอย่างเสรีน้อยมาก คิม ดา-ฮี แห่งสำนักข่าวเกาหลี The Korea Times ที่มีชื่อเสียงในการทำข่าวต่างประเทศ ได้ยกชื่อของ 'จงฮย็อน' ขึ้นเป็นนักดนตรี 1 ใน 4 คนร่วมกับ จี-ดรากอน, ซิโค่ และจินย็อง ที่มีความโดดเด่นมากที่สุดของวงการเพลงไอดอลเกาหลี เนื่องจาก "พรสวรรค์ในการแต่งเพลง การโปรดิวซ์ รวมถึงความเฉิดฉายในทักษะการเต้น ความสามารถเหล่านี้ส่งผลให้พวกเขาเป็นศิลปินที่ประสบความสำเร็จ" จงฮย็อนนั้นได้ถูกยกย่องว่าเป็นโปรดิวเซอร์ผู้ซึ่งมีแนวเพลงที่เป็นเอกลักษณ์ ผลงานของเขาถูกกล่าวชมในด้านของการเขียนและประพันธ์มากมายโดยสื่อและผู้เชี่ยวชาญ โดยเฉพาะอย่างยิ่งในผลงานซึ่งเขาแต่งให้เป็นส่วนหนึ่งในอัลบั้มเดี่ยวของเขาเอง และนอกจากนี้เอง สำนักข่าว Insight Korea ก็ยังได้ยกให้ จงฮย็อน เป็น 1 ใน 7 ของไอดอลที่ดู "เกิดมาเพื่อทำเพลง" โดยเฉพาะ
ผลงานเพลง

บทความหลัก: ผลงานเพลงของคิม จง-ฮย็อน และ รายชื่อเพลงที่เขียนโดย คิม จง-ฮย็อน
ดูเพิ่ม: ชายนี § ผลงานเพลง, และ เอสเอ็มเดอะบัลลาด § ผลงาน
She Is (2016)
Poet | Artist (2018)
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2012 | I Am | ตนเอง | สารคดีเอสเอ็มทาวน์ |  |
| 2015 | SM Town The Stage | ตนเอง | ภาพยนตร์คอนเสิร์ตเอสเอ็มทาวน์ |  |
ผลงานการแสดง > รายการวิทยุ

| ปี | ชื่อ | บทบาท | อ้างอิง |
| --- | --- | --- | --- |
| 2014–2017 | MBC Blue Night [ko] | ผู้จัดรายการ |  |
หนังสือ

| ปี | ชื่อ | ISBN | อ้างอิง |
| --- | --- | --- | --- |
| 2015 | Skeleton Flower: Things That Have Been Released and Set Free | ISBN 978-8996955481 |  |
คอนเสิร์ต

The Story by Jonghyun (2015)
Jonghyun – X – Inspiration (2016)
The Agit (The Letter) (2017)
Inspired (2017)
รางวัลและการเสนอชื่อเข้าชิง

สำหรับรางวัลของเขาในฐานะสมาชิกของชายนี ดูที่ ชายนี § รางวัลและการเสนอชื่อเข้าชิง
| พิธีมอบรางวัล | ปี | ประเภท | เสนอชื่อ/ผลงาน | ผล | อ้างอิง |
| --- | --- | --- | --- | --- | --- |
| แกออนชาร์ตมิวสิกอะวอดส์ | 2019 | Album of the Year – 1st Quarter | Poet | Artist | เสนอชื่อเข้าชิง |  |
| โกลเดนดิสก์อะวอดส์ | 2016 | Disk Bonsang | Base | ชนะ |  |
| โกลเดนดิสก์อะวอดส์ | 2016 | Disk Daesang | Base | เสนอชื่อเข้าชิง |  |
| โกลเดนดิสก์อะวอดส์ | 2016 | Digital Bonsang | "Déjà-Boo" | เสนอชื่อเข้าชิง |  |
| โกลเดนดิสก์อะวอดส์ | 2017 | Disk Bonsang | She Is | เสนอชื่อเข้าชิง |  |
| โกลเดนดิสก์อะวอดส์ | 2019 | Disc Bonsang | Poet | Artist | ชนะ |  |
| โกลเดนดิสก์อะวอดส์ | 2019 | Disc Daesang | Poet | Artist | เสนอชื่อเข้าชิง |  |
| โกลเดนดิสก์อะวอดส์ | 2019 | Special Disk Bonsang Fans Choice | — | ชนะ |  |
| โกลเดนดิสก์อะวอดส์ | 2019 | Popularity Award | — | เสนอชื่อเข้าชิง |  |
| เอ็มบีซีเอนเตอร์เทนเมนต์อะวอดส์ | 2015 | Excellence Award – Radio | Blue Night Radio | ชนะ |  |
| เมลอนมิวสิกอะวอดส์ | 2015 | Best Dance – Male | "Déjà-Boo" | เสนอชื่อเข้าชิง |  |
| เอ็มเน็ตเอเชียนมิวสิกอะวอดส์ | 2015 | Best Male Artist | — | เสนอชื่อเข้าชิง |  |
| ซูมปีอะวอดส์ | 2019 | Hallyu Special Award | — | ชนะ |  |
แหล่งข้อมูลอื่น

คิม จง-ฮย็อน ที่อินเทอร์เน็ตมูวีเดตาเบส
| ด ค กจงฮย็อน |
| --- | --- |
 ผลงานเพลง  ผลงานการเขียนเพลง 
สตูดิโออัลบั้ม:  ชีอีส  โพเอ็ทอาร์ตติส 
อีพี:  เบส 
อัลบั้มรวมเพลง:  Story Op.1  Story Op.2 
ซิงเกิล:  "เลิฟลี" 
หัวข้อที่เกี่ยวข้อง:  ชายนี  เอสเอ็มทาวน์  เอสเอ็มเอนเตอร์เทนเมนต์  อี ซู-มัน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  เกาหลี 
ศิลปิน:  มิวสิกเบรนซ์ 
ภาพของจงฮย็อนกับสมาชิกวงชายนีในการถ่ายอัลบั้ม I'm Your Boy โปรโมตในประเทศญี่ปุ่น ปี 2014
คนในวงการรวมถึงแฟนคลับร่วมไว้อาลัย ณ สถานที่จัดงานศพที่ศูนย์การแพทย์อาซัน ในวันที่ 20 ธันวาคม ปี ค.ศ. 2017
ธมลวรรณ กอบลาภธนากูล

| ธมลวรรณ กอบลาภธนากูล  (ไอซ์ ธมลวรรณ) |
| --- | --- |
ชื่อเกิด: ธมลวรรณ กอบลาภธนากูล
รู้จักในชื่อ: ไอซ์ B Star
เกิด: 8 มิถุนายน พ.ศ. 2541 (26 ปี)
ที่เกิด:  จังหวัดนครราชสีมา ประเทศไทย
แนวเพลง: ป็อป, อะคูสติก
อาชีพ: นักร้อง, ยูทูบเบอร์
ช่วงปี: 2557-ปัจจุบัน
ค่ายเพลง: Yes iam  B Star Music School  ไอแอมมิวสิค ทรู แฟนเทเชีย
ธมลวรรณ กอบลาภธนากูล หรือ ไอซ์ ธมลวรรณ เป็นนักร้องหญิงที่โด่งดังมาจากการ Cover เพลงผ่านทางยูทูบ ซึ่งมียอดเข้าชมมากถึง 100 ล้านวิว ปัจจุบันได้ออกซิงเกิลเดี่ยวภายใต้สังกัด ไอแอมมิวสิค และ ทรู แฟนเทเชีย เป็นต้น
ประวัติ

ธมลวรรณ กอบลาภธนากูล (ชื่อเล่น: ไอซ์) หรือเป็นที่รู้จักในชื่อ ไอซ์ ธมลวรรณ เป็นนักร้องหญิงชาวไทย เกิดและเติบโตที่จังหวัดนครราชสีมา เมื่อวันที่ 8 มิถุนายน พ.ศ. 2541 เธอเริ่มประกวดร้องเพลงตั้งแต่วัยเด็ก และเริ่มเรียนร้องเพลงที่ โรงเรียนดนตรี บีสตาร์ Studio ในจังหวัดนครราชสีมา ไอซ์ ธมลวรรณ มีชื่อเสียงจากการโคฟเวอร์เพลงลงยูทูบ ในแชนแนล "B-Star Music" ซึ่งเป็นเพลงไทยทั้งหมด และมีผู้เข้าชมในแต่ละคลิปเป็นจำนวนมาก ภายหลังเธอเข้าประกวดมาสเตอร์คีย์ เวทีแจ้งเกิด และเวที เดอะวอยซ์ไทยแลนด์ ซีซั่นที่ 5
ไอซ์ ธมลวรรณ มีซิงเกิลแรกเป็นของตนเองในชื่อเพลง "งอน" ในสังกัดบี-สตาร์ ต่อด้วยเพลง "แค่นี้ที่ไม่ไหว" สังกัดSOFT House และเพลง "ช้า (Slow)" สังกัดMusic Camp เป็นต้น และมีผลงานเพลงอย่างต่อเนื่อง นอกจากนี้ยังมีผลงานการเดินสายแสดงคอนเสิร์ต และงานถ่ายแบบอีกด้วย
ด้านการศึกษา จบการศึกษาระดับชั้นมัธยมศึกษา โรงเรียนบุญวัฒนา จังหวัดนครราชสีมา  ปัจจุบันกำลังศึกษาในระดับปริญญาตรี คณะดุริยางคศาสตร์ มหาวิทยาลัยศิลปากร ชั้นปีที่ 4
ผลงาน > เพลงเดี่ยว

เพลง "งอน" สังกัด บี-สตาร์ (พ.ศ. 2558)
เพลง "แค่นี้ที่ไม่ไหว" สังกัด SOFT House (พ.ศ. 2559)
เพลง "ช้า (Slow)" สังกัด Music Camp (พ.ศ. 2559)
เพลง "ไม่ใช่เพราะใคร" สังกัด True Fantasia (พ.ศ. 2560) , (โปรเจกต์ "love status” เพลงรัก...ที่ไม่รัก")
เพลง​ "โสดกระปริบกระปรอย" สังกัด​ i​am (พ.ศ.​ 2560)
เพลง "แอบคิด" (พ.ศ. 2562)
เพลง​ "minimal love​ (น้อย... แต่มาก)" สังกัด​ iam (พ.ศ.​ 2562)
เพลง​ "ปล่อยมือ" สังกัด​ iam (พ.ศ.​ 2562)
เพลง “เพลงที่เธอต้องฟัง” สังกัด SOFT House (พ.ศ. 2563)
เพลง “เพราะรักคือรัก”  ประกอบรายการ Club Friday Show (พ.ศ. 2563)
เพลง "แม่พระ" (โปรเจกต์ "One Week One Song") (พ.ศ. 2563)
เพลง “อยากจะรู้” ประกอบละครเรื่อง แม่ครัวคนใหม่ (พ.ศ. 2564)
เพลง "ไม่ใช่ของตาย" May I feat. ไอซ์ ธมลวรรณ (พ.ศ. 2564)
เพลง "ยังเป็นฉันหรือเปล่า (Are you still mine?)" (พ.ศ. 2565)
เพลง "ผู้ชมไกลๆ" (พ.ศ. 2565)
เพลง "วันของเรา" ประกอบละครเรื่อง รักในรอยลวง (พ.ศ. 2566)
ผลงาน > เพลงที่ร่วมร้อง

เพลง "มีแฟนยัง" ศิลปิน Lotte Thakorn ft. ไอซ์ ธมลวรรณ (พ.ศ. 2560)
เพลง "เหงาล่ะ" ร่วมกับ PONCHET (พ.ศ. 2565)
แหล่งข้อมูลอื่น

http://www.facebook.com/tamonwan.koblaptanakul (เฟซบุคส่วตัวของ ไอซ์ ธมลวรรณ)
http://www.facebook.com/tamonwanfc (เฟซบุคแฟนเพจของ ไอซ์ ธมลวรรณ)
http://www.facebook.com/Bstarfanpage (เฟซบุคแฟนเพจ B Star Music School)
http://www.instagram.com/icetamonnn (อินสตาแกรมของ ไอซ์ ธมลวรรณ @icetamonnn)
https://www.facebook.com/iamasiamofficial (เฟซบุคแฟนเพจค่าย Yes IAM ชื่อเดิมค่าย i am)
ธาราทิพย์ ศรีดี

| ธาราทิพย์ ศรีดี |
| --- | --- |
เกิด: 21 กุมภาพันธ์ พ.ศ. 2530 (37 ปี)
ส่วนสูง: 1.62 เมตร
น้ำหนัก: 52 กก.
อาชีพ: นักยิมนาสติก
ธาราทิพย์ ศรีดี เกิดเมื่อ 21 กุมภาพันธ์ ชื่อเล่น "โม" ฉายา "ราชินียิมนาสติก" เป็นนักยิมนาสติกชาวไทย ลงแข่งขันในนามทีมชาติไทยทั้งในระดับซีเกมส์, เอเชี่ยนเกมส์ และ โอลิมปิก